OzLabs/hebrew-wiki-articles huggingface dataset:
ג'ון היישם גיבון

ג'ון היישם גיבון (באנגלית: John Heysham Gibbon; 29 בספטמבר 1903 - 5 בפברואר 1973) היה רופא ומנתח אמריקאי שנודע בעיקר בזכות המצאת מכונת הלב-ריאה וביצוע ניתוחי לב פתוח שחוללו מהפכה בעולם ניתוחי הלב.

== ביוגרפיה ==
גיבון נולד בפילדלפיה, פנסילבניה. לד"ר ג'ון היישן גיבון האב (מנתח בבית החולים פנסילבניה) ומרג'ורי יאנג גיבון (בתו של הגנרל סמואל יאנג). גיבון הוא צאצא למשפחת גיבון שהגיעה לראשונה לפילדלפיה מוילטשייר, אנגליה בשנת 1684, והגיע משורה ארוכה של רופאים, כולל אביו, סבו ורב סבו. גיבון היה השני מבין ארבעה ילדים וגדל בבית הספר פן צ'רטר בפילדלפיה.

גיבון החל את לימודיו באוניברסיטת פרינסטון בגיל 16 וקיבל את התואר הראשון שלו ב-1923. הוא למד בבית הספר לרפואה על שם תומאס ג'פרסון בפילדלפיה וקיבל את תואר הMD שלו ב-1927. לאחר מכן התמחה בבית החולים בפנסילבניה מ-1927 עד 1929.

== מחקריו ופיתוח מכונת הלב-ריאה ==
בין השנים 1930–1931 ו-1933–1934 היה גיבון עמית מחקר בבית הספר לרפואה של הרווארד תחת ד"ר אדוארד דלוס צ'רצ'יל והפך לעוזר מנתח בין השנים 1931–1942 בבית החולים של פנסילבניה ובבית החולים Bryn Mawr. במהלך תקופת המחקר שלו בהרווארד פיתח לראשונה את הרעיון למכונת לב-ריאה. מטופלת פיתחה תסחיף ריאתי מסיבי לאחר ניתוח לכריתת כיס המרה. הצוות תחת ד"ר צ'רצ'יל ביצע הסרה של התסחיף אך המטופלת לא שרדה. גיבון האמין שמכונה שהייתה לוקחת את הדם הוורידי שלה, מחמצנת אותו ומחזירה אותו למערכת העורקית שלה הייתה מצילה אותה.

גיבון התחיל לעבוד על פיתוח מכונה כזאת בניסויים בחתולים בהרווארד ובהמשך באוניברסיטת פנסילבניה. בשנת 1937 לאחר שהצליח לשמור על תפקודי הלב-ריאה של החתולים במשך כמעט 4 שעות באמצעות המכונה הוא פרסם את התוצאות.

במהלך מלחמת העולם השנייה, שירת גיבון כמנתח בזירת בורמה, סין והודו, עלה לדרגת לוטננט קולונל והפך למנהל הכירורגי בבית החולים מאיו. לאחר המלחמה המשיך במחקרו וב-6 במאי 1953 ביצע בהצלחה את ניתוח הלב פתוח הראשון באמצעות מכונת לב-ריאה, ניתוח לסגירת פגם במחיצה הבין-פרוזדורית בחולה בן 18<ref></ref> ששרד את הניתוח וחי יותר מ-30 שנה לאחר מכן. על הישג זה הוענק לו פרס קרן גיירדנר בשנת 1960, ופרס לסקר בשנת 1968.

== המשך הקריירה ==
בשנת 1945 לאחר המלחמה, מונה גיבון לעוזר פרופסור באוניברסיטת פנסילבניה ולאחר מכן קיבל את התואר פרופסור לכירורגיה ומנהל מחקר כירורגי בג'פרסון מדיקל קולג' .

בשנת 1956, מונה לפרופסור לכירורגיה בבית החולים של המכללה הרפואית ג'פרסון.

גיבון פרש ב-1967 ומת מהתקף לב ב-1973<ref></ref>.

== חיים אישיים ==
גיבון היה נשוי למרי הופקינסון, בתו של הצייר צ'ארלס הופקינסון שעזרה לו בפיתוח מכונת לב-הריאה. ואב ל4 ילדים.

== תפקידים והישגים ==
* נשיא האיגוד האמריקאי לכירורגיה - 1954
* נשיא האיגוד האמריקאי למנתחי חזה - 61–1960
* נשיא החברה לכירורגית כלי דם - 65–1964
* האקדמיה הלאומית למדעים - (נבחר, 1972)

== פרסים ==
* פרס קרן גיידנר - 1960
* פרס לסקר במחקר קליני - 1968
* פרס דיקסון - 1973

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בוגרי אוניברסיטת פרינסטון
קטגוריה:מנתחי לב-חזה
קטגוריה:כירורגים אמריקאים
קטגוריה:ממציאים אמריקאים
קטגוריה:אמריקאים שנולדו ב-1903
קטגוריה:אמריקאים שנפטרו ב-1973
קטגוריה:זוכי פרס דיקסון ברפואה
קטגוריה:זוכי פרס קרן גיירדנר הבינלאומי
קטגוריה:זוכי פרס לסקר-דבייקי למחקר קליני רפואי
בעל פרצים

שמאל
בַּעַל פְּרָצִים היה מקום ליד עמק רפאים וירושלים. מסופר ששם הכה דוד את הפלשתים, כנאמר ב, ובשינויים קלים ב: "וַיַּעֲלוּ בְּבַעַל פְּרָצִים וַיַּכֵּם שָׁם דָּוִיד וַיֹּאמֶר דָּוִיד פָּרַץ הָאֱלֹהִים אֶת אוֹיְבַי בְּיָדִי כְּפֶרֶץ מָיִם עַל כֵּן קָרְאוּ שֵׁם הַמָּקוֹם הַהוּא בַּעַל פְּרָצִים." מהכתובים נראה שמדובר במקום גבוה, ששימש כנראה לפולחן, לאור שמו הכולל את המילה "בעל". ייתכן כי אזכור "הַר פְּרָצִים" ב רומז לאותו מקום ולמלחמה הנדונה: "כִּי כְהַר פְּרָצִים יָקוּם יְהוָה כְּעֵמֶק בְּגִבְעוֹן יִרְגָּז לַעֲשׂוֹת מַעֲשֵׂהוּ זָר מַעֲשֵׂהוּ וְלַעֲבֹד עֲבֹדָתוֹ נָכְרִיָּה עֲבֹדָתוֹ."

== הזיהוי ==
מבחינת מיקום טופוגרפי, יש לבקש את בעל-פרצים בגבעה מעל עמק רפאים ('אל בקעה'), סמוך לאתרה של ירושלים בימי דוד. מההצעות שהועלו במחקר, נראית ביותר הצעתו של קלאי לאזור דיר אבו תור<ref name=":2">אנציקלופדיה מקראית ב: 291-290</ref>, רכס מעל עמק רפאים הנשקף אל עיר דוד. מאותם שיקולים ייתכן גם זיהוי על גבעת הכנסייה הסקוטית, בסמוך לאותו רכס (אך ללא תצפית לעיר דוד). במחקר הוצעו גם רכס שרפת<ref name=":1">אלברכט אלט 1927: 16 = Alt, A. 1927. Das Institut im Jahre 1926. PJb 23: 5-51,

ובעקבותיו </ref>, ורכס מר-אליאס<ref>פרוקש 70:1909</ref>. מהכתובים כולם לא עולה כי מדובר בהכרח במקום יישוב. עם זאת עמיחי מזר הציע לזהות את בעל-פרצים באתר אותו חפר בשכונת גילה<ref>אתר סקר ישראל מס' 1/76/105{16-12}</ref>, בסמוך לאיתור ברכס שרפת שהציעו אלט וכוכבי<ref name=":0">עמיחי מזר 32-31:1981 = Mazar, A. 1981. Giloh : An Early Isralite Settlement Site Near Jerusalem. IEJ 31: 1-36.

עמיחי מזר 1990: 101 = Mazar, A. 1990. Iron Age I and II Towers at Giloh and the Israelite Settlement. IEJ 40: 77-101.</ref>.

== האתר בגילה ==
באתר בשכונת גילה נחשפו יישוב ו'מגדל'(?) מתקופת הברזל 1, ומגדל שמירה מתקופת הברזל 2ג-ד<ref name=":0" />. מבנהו של האתר, מיקומו ומבנה האבן (ה'מגדל') שנתקיים בו בתקופת הברזל 1 מעלים כמה תמיהות. קיימת אפשרות כי למיקום האתר ולמבנהו היה גם היבט פולחני. האתר מתאים אפוא לשיקוליו הטופוגרפיים של אלט<ref name=":1" /> ואולי גם לאספקט הפולחני הנרמז בשם 'בעל-פרצים'. אולם כאמור, נראה שיש להעדיף מיקום הסמוך יותר לעיר דוד ולעמק רפאים, כדעת קלאי<ref name=":2" />. לפיכך יש להטיל ספק בזיהוי בעל פרצים עם האתר בגילה, אולם לא ניתן לשלול זיהוי זה לחלוטין.

== הערות שוליים ==

קטגוריה:יישובי המקרא
חרם על הקולנוע הרוסי

חרם על הקולנוע הרוסי (באוקראינית: Бойкот російського кіно) הוא קמפיין להחרמת סרטים רוסיים באוקראינה. הוא החל באוגוסט 2014 ביוזמת תנועה אוקראינית אזרחית בשם ), העוסקת גם בחרם על מוצרים ושירותים רוסיים. מטרת הקמפיין היא לצמצם את כמות המידע הרוסי המוקרן על מסכי הקולנוע והטלוויזיה האוקראיניים.

לדברי מארגני הקמפיין, מוצרי הקולנוע הרוסי הם לרוב באיכות נמוכה מאוד, ולעיתים קרובות מכילים תעמולה רוסית נגד אוקראינה. מטרת הסרטים, סדרות הטלוויזיה ותוכניות הטלוויזיה היא החדרה ממוקדת של מידע רוסי, שרוסיה החלה בה לפני זמן רב, כדי להציף את אוקראינה בתרבות רוסית ולכפות עליה את "ערכי" רוסיה.

מספר פעולות נגד הקרנת סרטים וסדרות טלוויזיה רוסיות בערוצי טלוויזיה אוקראיניים בוצעו גם על ידי קבוצת היוזמה הציבורית "ועדת TeleEtiki".

== מהלך האירועים ==
כרזה של פעילי "חרם על הקולנוע הרוסי", עם כיתוב באוקראינית: "אל תראה קולנוע רוסי! סרטים רוסיים הורגים!"
קמפיין החרם הושק על ידי פעילי וידסיץ' בסוף אוגוסט 2014. הקמפיין כולל פעילות ברשתות החברתיות, ארגון מחאות רחוב, ניטור תוכניות טלוויזיה וסרטי קולנוע וחיפוש תעמולה רוסית בהם. כך אחד הפעילים הוא חבר בוועדת המומחים להפצה והצגה של סרטים בסוכנות הממלכתית לקולנוע.

ב-27 באוגוסט 2014 נערכה הפגנה מול משרדי ערוץ האוקראיני בדרישה להוריד מהאוויר סדרות טלוויזיה רוסיות. חודש לפני כן, ב-28 ביולי, ביטל את אישורי הפצה של הסרט "פודובני" ושל סדרת "הגווארדיה הלבנה". לפי מומחי המשרד, הסרט והסדרה "בזים לשפה, לעם ולמדינה האוקראינית, מעוותים עובדות ומשכתבים אותן לטובת רוסיה".

מופע פעולה מול בניין המועצה הלאומית לשידורי טלוויזיה ורדיו בקייב
ב-4 בספטמבר ערכו פעילי וידסיץ' מחאה תיאטרלית: "לא נכניס לבית צמר גפן רוסי" מול בניין הסוכנות הממלכתית האוקראינית לקולנוע בקייב, וקראו לאסור על שידור סדרות וסרטים רוסיים על מסכי טלוויזיה וקולנוע אוקראיניים, משום שלדבריהם הם מכילים תעמולה אנטי-אוקראינית סמויה. המפגינים דרשו פיקוח קפדני על התוכן של מוצרי הקולנוע הרוסיים, וניקוי מרחב התקשורת האוקראיני מסרטים הפוגעים לדעתם באינטרסים הלאומיים של אוקראינה.

בסתיו 2014, נערכו הפגנות מול בית ומול ערוצי טלוויזיה אוקראיניים שונים, נגד שידור סרטים וסדרות רוסיות בטלוויזיה האוקראינית.

ב-3 בדצמבר 2014 ערכו פעילי וידסיץ' מופע ציבורי מול בניין המועצה הלאומית לשידורי טלוויזיה ורדיו, בדרישה לאסור על סרטים רוסיים, סדרות, תוכניות ומוצרי מידע רוסיים אחרים בטלוויזיה האוקראינית. המפגינים תיארו את הצופים האוקראיניים כקורבנות של תעמולת הטלוויזיה הרוסית ("טלזומבים" בלשון המפגינים), שהפכה אותם לתומכי "העולם הרוסי".

== ראו גם ==
* קולנוע רוסי
* אל תקנו תוצרת רוסיה
* הסכסוך האוקראיני-רוסי

== קישורים חיצוניים ==

==ביאורים==

==הערות שוליים==

קטגוריה:2014 באוקראינה
קטגוריה:חרמות
קטגוריה:מחאות ב-2014
קטגוריה:יחסי אוקראינה–רוסיה
קטגוריה:צנזורה
כריסטופר רו

כריסטופר רו (באנגלית: Christopher Rowe) המכונה כריס רו (באנגלית: Chris Rowe) הוא מפיק מוזיקלי, מהנדס הקלטה וגיטריסט אמריקאי המתמחה במוזיקת קאנטרי רוק.<ref name=":0"></ref> הוא ידוע בעיקר בזכות עבודתו עם הזמרת-יוצרת האמריקאית טיילור סוויפט.<ref name=":0" />

== קריירה ==
רו החל את הקריירה שלו כגיטריסט פולק וניו-אייג', לפני שעבר לעסוק במוזיקת קאנטרי כטכנאי קול ועורך.<ref name=":0" /> הוא היה חלק מצוות ההפקה של האלבום של דיקסי צ'יקס, Fly.<ref></ref> בשנת 2021, עבד רו עם טיילור סוויפט על שני אלבומי ההוצאה החוזרת שלה, ו-, אותם הפיק, הנדס וערך ביחד עמה.<ref name=":1"></ref><ref></ref>

כמו כן, עבד רו עם סוויפט על שירים כדוגמת "State of Grace", "Red", "I Knew You Were Trouble", "22" ו-"I Almost Do".<ref name=":1" />

== דיסקוגרפיה חלקית ==
{| class="wikitable plainrowheaders" style="text-align:center;"
|-
! scope="col" | שנה
! scope="col" | אלבום
! scope="col" | אמנ/ית
! scope="col" | תפקיד
|-
|rowspan=4 |2021||The Sonic Ranch ||מידלנד||מיקסינג
|-
|
| rowspan="2" | טיילור סוויפט|| rowspan="2" |הפקה, הנדסה, הנדסה קולית
|-
|
|-
| Cowgirl Blues|| מידלנד ||מיקסינג
|-
|2020|| Twenty Years of Rascal Flatts: The Greatest Hits ||רסקל פלאטס
|עריכה
|-
|2016|| Deep Tracks||פיית' היל||עוזר הנדסה
|-
| rowspan=2 | 2013|| Let It Snow: A Holiday Collection||ג'ול||מיקסינג
|-
| In Time||דה מאבריקס||הנדסה, מיקסינג
|-
| rowspan=3| 2009|| Sara Smile||ג'ימי ויין||מיקסינג
|-
|Lullaby||ג'ול||מיקסינג
|-
|Big Dreams & High Hopes||ג'ק אינגרם||הנדסה, מיקסינג
|-
|2008|| Lucky Old Sun|| rowspan="2" |קני צ'סני|| rowspan="2" | הנדסה
|-
| rowspan=2 | 2007|| Just Who I Am: Poets & Pirates
|-
|Cody McCarver ||קודי מקארבר||הנדסה
|-
| rowspan=3 | 2006|| The Dollar ||ג'יימי ג'ונסון
|הנדסה
|-
|Taylor Swift ||טיילור סוויפט||מיקסינג חוזר
|-
|Peace, Love & Coondawgs ||קודי מקארבר||הנדסה
|-
| rowspan=3 | 2005|| Wide Open Spaces / Fly ||דיקסי צ'יקס||עוזר הנדסה
|-
|The Road and the Radio ||קני צ'סני||הנדסה
|-
|III ||ג'ו ניקולס||הנדסה
|-
| rowspan=3 |2004|| The Kurt Carr Project: One Church ||קורט קאר||הנדסה
|-
|Lyve: The Vicious Cycle Tour ||לנרד סקינרד
|עוזר הנדסה
|-
|A Traditional Christmas ||ג'ו ניקולס||הנדסה
|-
| rowspan=4 |2003|| Vicious Cycle ||לנרד סקינרד||הנדסה
|-
|Keith Urban/The Ranch ||קית' אורבן ודה ראנץ'||עוזר הנדסה
|-
|All I Want for Christmas Is a Real Good Tan ||קני צ'סני||הנדסה
|-
|Across the Sky ||אקרוס דה סקיי||הנדסה
|-
| rowspan=2 |2002|| No Shoes, No Shirt, No Problems ||קני צ'סני||עריכה
|-
|Friday Night in Dixie ||רט אקינס||הנדסה, מיקסינג
|-
| rowspan=3 |2001|| Step Right Up ||צ'ארלי רוביסון||הנדסה
|-
|Say No More ||קליי ווקר||הנדסה, מיקסינג, עוזר הנדסה
|-
|Jolie & the Wanted ||ג'ולי & דה וונטד||הנדסה
|-
| rowspan=2| 1999|| Love Trip ||ג'רי קילגור
|מיקסינג
|-
|Fly ||דיקסי צ'יקס||הנדסה
|-
| rowspan=3 | 1998|| It Don't Get Any Better Than This ||ג'ורג' ג'ונס
|עוזר הנדסה
|-
|I'm Alright ||ג'ו די מסינה
|עוזר הנדסה
|-
|Faith ||פיית' היל||עוזר הנדסה
|-
|1993||Human Rites ||דאגלס ספוטד איגל||גיטרה חשמלית
|}

==קישורים חיצוניים==

== הערות שוליים ==

קטגוריה:מפיקים מוזיקליים אמריקאים
קטגוריה:טכנאי קול אמריקאים
ברם ויילר

אברהם (ברם) ויילר (נולד ב-1939) הוא מעצב טקסטיל ישראלי ממוצא הולנדי; ויילר היה אחד מראשוני מעצבי הטקסטיל שהועסקו בישראל באופן קבוע. ויילר לימד עיצוב אופנה במכללת שנקר בשנים 1976–2008, וכן בבצלאל. מאז 1999 ווילר חבר ב, ארגון תחזיות אופנה עולמי העוסק במגמות בתחום הצבע

==קורות חיים==
אברהם ויילר נולד ברוטרדם שבהולנד בשנת 1939. בין השנים 1958–1962 למד ווילר באוניברסיטה ArtEZ בעיר אנסחדה, במחלקה לעיצוב טקסטיל. פרויקט הגמר של ויילר כלל עיצובי בדים ואריגים שונים, שנמכרו בהמשך לחברות טקסטיל ובגדים בבלגיה, שווייץ וצרפת, ואף לבית האופנה איב סן-לורן בפריז. לאחר סיום לימודיו עלה ווילר לישראל. בארץ החל ויילר לעבוד כמעצב טקסטיל, במפעלים כגון אריגים, משכית, טיב טוב, ועוד. בשנת 1965 הציג ווילר תערוכת יחיד של דגמי אריגים בבית וילפריד שבקיבוץ הזורע, וכן הציג דגמים ב'בית אורי ורמי נחושתן' באשדות יעקב. בשנת 1968 השתתף ויילר בתערוכת מעצבי טקסטיל מטעם מכון היצוא הישראלי. בהמשך אותה שנה השתתף ויילר בתערוכת הטקסטיל הבינלאומית 'בוסטו ארסיציו', שהתקיימה במילאנו, וזכה במדליית ארד על עיצוביו. בין השנים 1970–1973 עבד ויילר כמעצב בחברת "דנו טקסטיל" שבדרום אפריקה

בשנת 1976 החל ויילר לעבוד כמרצה במחלקה לעיצוב טקסטיל בשנקר, עלה לדרגת מורה בכיר בשנת 1978 והמשיך בתפקיד זה במשך יותר משלושים שנה. בשנת 1980 הציג תערוכת יחיד נוספת בקיבוץ הזורע. ויילר לימד בשנקר מספר רב של קורסים, בנושאים הכוללים בין היתר עיצוב בסיסי, עיצוב נסיוני, התפתחות העיצוב, תאוריות של צבע, עיצוב גרפי בעזרת מחשב, ועוד. במקביל לימד ויילר קורסים במחלקות לעיצוב אופנה ותעשייה וניהול במכללת שנקר, וכן במכללת ויצו בחיפה ובצלאל. בשנות התשעים חזר וויילר להולנד על מנת ללמוד קורסים משלימים בטקסטיל ועיצוב באוניברסיטאות שונות; בהמשך אותו עשור העביר וויילר מספר קורסים בנושא צבע במכללות שונות בהולנד, וכן לימד בשנות האלפיים קורס באוניברסיטת בואנוס איירס. בשנת 1999 התקבל וויילר כחבר בענף האירופאי של , ארגון בינלאומי בעל 1000 חברים בעשרים מדינות, המתמחה בחיזוי מגמות בתחום הצבע עבור חברות אופנה שונות. באותה תקופה ייצר ויילר לוחות השראה עבור הארגון, וכן עבור מגזינים ותערוכות בינלאומיות, ביניהם מגזין Styling News הגרמני ותערוכת Premier vision הבינלאומית. בשנת 2009 השתתף ויילר בתערוכת "מעצבי המאה" לציון 100 שנה לעיר תל אביב, במיצג המושפע מאופנת תל אביב בתחילת המאה העשרים, שכלל שיתוף פעולה עם מעצבת האופנה יעל סיבוני. באותה שנה הגיש וויילר הצעה עבור שירות בתי הסוהר בעניין בחירת צבע לבגדי אסירים.

==קישורים חיצוניים==
* 
* 
* 
* [https://bg-bg.facebook.com/textile.shenkar/photos/pcb.3422420951203582/3422420777870266/?type=3&eid=ARCHQ45tLxOWsEiDzvZRZzix-ov-RcbK8n0OGg9L9k2QoAImaDZQZbCbgzykcm-qen0Cuk1il-DW1meq ברם ויילר - עיצוב להדפסה, שנות השישים], שנקר, המחלקה לעיצוב טקסטיל, צילום: אחיקם בן יוסף.
* 

==הערות שוליים==

קטגוריה:מעצבי אופנה ישראלים
קטגוריה:ישראל: תעשיית טקסטיל
קטגוריה:סגל מכללת שנקר
קטגוריה:ישראלים ילידי הולנד
קטגוריה:ישראלים שנולדו ב-1939
יחסי יוגוסלביה–שוודיה

יחסי יוגוסלביה–שוודיה הם היחסים הדיפלומטיים לשעבר שבין יוגוסלביה (ממלכת יוגוסלביה והרפובליקה הפדרלית הסוציאליסטית של יוגוסלביה) לבין ממלכת שוודיה.

== היסטוריה ==
במהלך המלחמה הקרה, הן יוגוסלביה והן שוודיה לא הסכימו להצטרף לנאט"ו או לברית ורשה. למרות זאת, שתי המדינות קידמו את יחסיהן עם נאט"ו. שוודיה העדיפה להישאר מדינה נייטרלית, ויוגוסלביה, בעקבות הסכסוך שבין טיטו לסטלין, ניסתה להתקרב לנאט"ו.

ביחד עם מדינות בלתי מזדהות ונייטרליות אחרות באירופה, יוגוסלביה ושוודיה פיתחו את יחסיהן. במהלך מלחמות יוגוסלביה, כ-100,000 פליטים יוגוסלבים מצאו מקלט בשוודיה.
הנידונים לכל החיים

הנידונים לכל החיים (ברוסית: Приговорённые пожизненно) הוא מחזור של סרטים תיעודיים מאת וחטנג מיקלדזה , שיצאו ב-2008 בערוץ DTV .

הסרטים מבוססים על צילומים מבצעיים מארכיון משרד הפנים וה-שירות הביטחון הפדרלי של רוסיה, משרד התובע ומשרד המשפטים של הפדרציה הרוסית, וכן עובדות של מקרים מתוקשרים שלא היו ידועים בעבר לקהל הרחב. הנושאים העיקריים של הסרטים הם פשעים שקרו בפועל בעבר, תיקים פליליים או אזרחיים.

==על התוכנית==
פרויקט הטלוויזיה הזה מבוסס על חומרים מתיקים פליליים של שנות ה-90. אז, במרדף על חם, היוצרים שוחחו עם אנשי החוק, חוקרים, שופטים ועם מי שביצעו פשעים אלימים. רבים מהפושעים נידונו למאסר עולם. 15-12 שנים מאוחר יותר, צוות קולנוע בראשות הבמאי וחטנג מיקלדזה ועיתונאי הטלוויזיה יורי קראוזה איתר כמה מהם במושבות העונשין<ref></ref>

הם ביקרו במתקני הכליאה "הברבור הלבן" ו"הדולפין השחור", במורדוביה ובאי האש. מוסדות תיקון אלה הופיעו ברוסיה לאחר 1996, כאשר הונהג מורטוריום על עונש מוות<ref></ref>.

== קישורים חיצוניים ==

* [https://www.youtube.com/playlist?list=PLxFm3pbOIElyyQLdLs7yOwjOaeaIRXp5R פרקים של הנידונים לכל החיים באתר] יוטיוב 

==הערות שוליים==

קטגוריה:סדרות טלוויזיה רוסיות
יחסי נמיביה–שוודיה

שגרירות נמיביה בסטוקהולם
יחסי נמיביה–שוודיה הם היחסים הדיפלומטיים והדו-צדדיים הרשמיים שבין רפובליקת נמיביה לבין ממלכת שוודיה. לנמיביה שגרירות בסטוקהולם, כאשר שוודיה סגרה את שגרירותה בווינדהוק בשנת 2008. שוודיה הייתה תומכת חזקה בעצמאותה של נמיביה מדרום אפריקה. עד 2007, שוודיה ונמיביה נהנו מיחסים ידידותיים, אך ב-2007 היחסים החלו להידרדר.

== היסטוריה ==
היחסים הקרובים בין נמיביה לבין המדינות הנורדיות נובעים בעיקר בהיותן כולן מדינות פרוטסטנטיות לותרניות. עם זאת, הסחר בין נמיביה לשוודיה היה מצומצם עד מאוד, כך שרק 0.003% מהסחר הבינלאומי של שוודיה היה עם נמיביה. קשרים בין מפלגות פרו-עצמאות בדרום-מערב אפריקה לממשלה השוודית החלו בשנות ה-60 של המאה ה-20.

בשנים אחר מכן, עד שנת 1990, המשיכה שוודיה לתמוך בעצמאותה של נמיביה.

== נציגויות ==
* לנמיביה שגרירות בבירה סטוקהולם.
* לשוודיה שגרירות בבירה וינדהוק.

==קישורים חיצוניים==
מאיה ראכלין

מאיה ראכלין (נולדה ב-5 באוגוסט 1998) היא עיתונאית, שדרנית, עורכת ומגישת חדשות ישראלית. מגישה את תוכנית האקטואליה והראיונות היומית "מהדורת חמש" המשודרת בערוץ כאן 11. בנוסף, נמנית ראכלין בין מגישי מהדורת חדשות הערב.

בשנת 2023 נבחרה על ידי פורבס ישראל לאחת מ-30 הצעירים הישראלים המבטיחים.<ref></ref>

== ביוגרפיה ==
ראכלין היא בתו של העיתונאי אלי ראכלין, מגיש ומבזקן בחדשות 13, ונעה, עורכת דין.

ראכלין גדלה בתל אביב. את לימודי בית הספר היסודי וחטיבת הביניים עשתה בבית הספר לאמנויות בתל אביב, ואת התיכון בעירוני א' לאמנויות ולמדה במגמת התיאטרון.

בשירותה הצבאי שימשה שדרנית בגלי צה"ל.

בסוף שנת 2019, לאחר שחרורה מצה"ל, החלה לעבוד בתאגיד השידור הישראלי כעורכת התרבות של כאן חדשות בדיגיטל, וכן כמבזקנית וכתבת לענייני חוץ ב"כאן 11". היא הובילה מספר משדרים מיוחדים, והייתה חלק מצוות המגישים בפודקאסט "עוד יום".

בשנת 2021 החלה להגיש את התוכנית "מהדורת חמש" לסירוגין עם שרון וכסלר ואורי לוי בערוץ כאן 11, במקומה של גאולה אבן-סער שעברה להגיש את "השבוע עם גאולה". בתחילת 2022 מונתה למגישה קבועה של התוכנית. בעקבות כך הפכה למגישת תוכנית האקטואליה הצעירה ביותר בישראל, בהיותה בת 23 בלבד. ב-27 בספטמבר 2022, הגישה לראשונה את המהדורה המרכזית של כאן חדשות, "חדשות הערב", והפכה למגישה הצעירה ביותר שהגישה מהדורה מרכזית, ומאותו יום היא מוגדרת כאחת המגישות שלה, בנוסף למיכל רבינוביץ' וטלי מורנו, וכן כמגישה נוספת גם לחדשות שישי ולחדשות השבת.

==חיים אישיים==
ראכלין לומדת באוניברסיטת תל אביב. בן זוגה הוא גל חן, כתב חדשות 12.

==קישורים חיצוניים==

* 
* 

==הערות שוליים==

קטגוריה:ישראליות ילידות ארגנטינה
קטגוריה:ישראלים ילידי ארגנטינה
קטגוריה:בוגרות בית הספר לאמנויות תל אביב
קטגוריה:בוגרי בית הספר לאמנויות תל אביב
קטגוריה:בוגרות תיכון עירוני א' (תל אביב)
קטגוריה:בוגרי תיכון עירוני א' (תל אביב)
קטגוריה:חיילי גלי צה"ל
קטגוריה:הערוץ הראשון: שדרנים ומנחים
קטגוריה:סגל תאגיד השידור הישראלי - שידורי הטלוויזיה
קטגוריה:מגישות חדשות ישראליות
קטגוריה:מגישי חדשות ישראלים
קטגוריה:קרייניות חדשות ישראליות
קטגוריה:פורבס 30Under30: ישראל
קטגוריה:ישראליות שנולדו ב-1998
קטגוריה:ישראלים שנולדו ב-1998
סימפליפיי

סימפליפיי (באנגלית: Siemplify) היא חברת אבטחת מידע ישראלית-אמריקאית.

החברה הוקמה בשנת 2015 על ידי עמוס שטרן (מנכ"ל), אלון כהן (סמנכ"ל פיתוח) וגרי פטחוב (סמנכ"ל תפעול). מטה החברה שוכן בניו יורק ומרכז הפיתוח שלה שוכן ברמת גן. התוכנה של החברה מנתחת מידע על סיכוני אבטחה שנאסף ממערכות שונות בארגון, ומתעדפת את האירועים לפי חומרתם, כך שעובדי מרכז הניטור, שליטה ובקרה לאירועי אבטחת מידע (SOC – Security Operating Center) יוכלו לטפל באירועים החמורים תחילה. שירות זה קרוי SOAR - Security Orchestration, Automation, and Response. שם החברה, "Siemplify", כולל מושג נוסף מתחום ניהול אבטחת מידע - SIEM. 

ביולי 2020 הצטרפה החברה למאגד הסייבר הישראלי (IC3) - קבוצת חברות סייבר ישראליות בהובלת התעשייה האווירית לישראל.

===גיוס הון ובעלות===
בפברואר 2016 גייסה החברה ארבעה מיליון דולר.

בנובמבר 2016 גייסה החברה עשרה מיליון דולר.

ביולי 2018 גייסה החברה 14 מיליון דולר.

במאי 2019 גייסה החברה 30 מיליון דולר.

בינואר 2022 רכשה חברת גוגל את החברה תמורת כ-500 מיליון דולר, וצירפה אותה ל-Google Cloud.

==קישורים חיצוניים==
* 

==הערות שוליים==

קטגוריה:חברות תוכנה ישראליות
קטגוריה:חברות אבטחת מחשבים ישראליות
קטגוריה:חברות תוכנה אמריקאיות
קטגוריה:חברות אבטחת מחשבים אמריקאיות
קטגוריה:רמת גן: חברות
קטגוריה:גוגל
קטגוריה:ישראל: חברות שהוקמו ב-2015
אדיסון קרנדל גיבס

אדיסון קרנדל גיבס (באנגלית: Addison Crandall Gibbs, ידוע גם כ-A. C. Gibbs; ) היה פוליטיקאי אמריקאי מאורגון, איש המפלגה הרפובליקנית, שכיהן כמושל אורגון השני בשנים 1862–1866. קודם לכן הוא היה חבר בבית המחוקקים של טריטוריית אורגון וחבר בית המחוקקים המדינתי של אורגון.
==ראשית חייו==
אדיסון קרנדל גיבס נולד במחוז קאטאראוגוס שבמדינת ניו יורק. הוא למד בבתי ספר ציבוריים של המדינה ולאחר מכן היה למורה. בהמשך הוא עבר את מבחני לשכת עורכי הדין, וב-1849 עבר לקליפורניה.
==באורגון==
ב-1850 עבר גיבס לטריטוריית אורגון. הוא התיישב בעיר גרדינר שעל שפך הנהר אומפקווה, שם ב-1852 הוא היה לחבר בבית המחוקקים של הטריטוריה. הוא גם מונה כגובה המכס בגרדינר.

ב-1860 עבר גיבס לפורטלנד, שם הוא נבחר לבית המחוקקים של המדינה החדשה, אורגון. ב-1862 הוא נבחר כמושל אורגון. תקופת כהונתו החלה ב-10 בספטמבר 1862, וכך הוא כיהן במהלך מלחמת האזרחים האמריקנית. ב-1864, בתגובה להוראות מהקונגרס של ארצות הברית, גייס גיבס רגימנט רגלים, על אף התנגדות מצד תושבי אורגון. הוא גם עשה שימוש בכוחו הפוליטי באורגון כדי לחסל את תנועת תומכי הפרישה מהאיחוד. תקופת כהונתו כמושל הסתיימה ב-12 בספטמבר 1866.<ref name="gov"></ref>

לאחר תום כהונתו התמודד גיבס ב-1866 ללא הצלחה בבחירות לסנאט של ארצות הברית. לאחר מכן הוא כיהן תקופת כהונה אחת כתובע המחוזי הפדרלי של המחוז השיפוטי של אורגון וכנציב מטעם המדינה ליישוב תביעות מלחמה על רקע המלחמות נגד האינדיאנים. כתובע הפדרלי המחוזי, הוא הועבר מתפקידו באופן שנוי במחלוקת על ידי התובע הכללי בממשלו של הנשיא יוליסס ס. גרנט, ג'ורג' הנרי ויליאמס, לשעבר סנאטור מאורגון, כאשר גיבס ניהל תביעה על הונאת בחירות באורגון. לאחר מכן הוא שב למשרד עורכי הדין הפרטי שלו בפורטלנד.

==מותו==
אדיסון קרנדל גיבס נפטר בלונדון ב-29 בדצמבר 1886. ארונו הועבר משם באמצעות החלטה של בית המחוקקים של אורגון והוא נטמן בבית הקברות ריבר ויו שבפורטלנד.

==קישורים חיצוניים==
* [http://archiveswest.orbiscascade.org/ark:/80444/xv68749 אדיסון קרנדל גיבס] באתר Archives West 
* [https://politicalgraveyard.com/bio/gibbs-giboyeaux.html#975.45.05 אדיסון קרנדל גיבס] באתר The Political Graveyard 
* 

==הערות שוליים==

קטגוריה:מושלי אורגון
קטגוריה:מושלי מדינות ארצות הברית מהמפלגה הרפובליקנית
קטגוריה:חברי האספה המחוקקת של אורגון
קטגוריה:תובעים אמריקאים
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1825
קטגוריה:אמריקאים שנפטרו ב-1886
בורגאו

בורגאו (בגרמנית: Burgau) היא עיירה במחוז גונצבורג בשוואביה, בוואריה. העיירה בורגאו שוכנת על נהר מינדל, ואוכלוסייתה מונה קצת פחות מ-10,000 איש.

== היסטוריה ==
בתחילת האלף השני, השטח שמסביב לבורגאו היה במקור חלק מדוכסות שוואביה. מותו של קונראד השלישי לבית הוהנשטאופן ב-1268 הביא להתמוטטות הדוכסות. ההתמוטטות התרחשה לאחר שהאצילים המקומיים התנגדו לניסיונותיו של רודולף הראשון, מייסד שושלת הבסבורג, לספח את הדוכסות.

בשנת 1212 הועמד לראשונה מארקגראף בראשות בורגאו. עם מותו של הנרי השלישי, מארקגראף בורגאו, בשנת 1301, נפלה האצילות. לאחר הנפילה, העביר אלברט הראשון את זכויות הפיאודליזם לשני בניו, ובכך סיפח את השטח לשלטון ההבסבורגי. לאורך המאה ה-14 נאלצו ההבסבורגים למשכן את השטחים או חלקים מהם. המשכנתה האחרונה נחתמה מול הבישוף של אוגסבורג, והסתיימה בשנת 1559.

האימפריה האוסטרית נפלה בידי הקיסר פרדיננד הראשון בשנת 1522, ועם מותו עברה לבנו, פרדיננד השני, ארכידוכס אוסטריה. יורשו של פרדיננד השני, אחיינו הקיסר רודולף השני, הפקיד את האצילות בידי קארל, מארקגראף בורגאו, בנו של פרדיננד השני. קארל היה השליט האחרון של האצילות, בין השנים 1609–1609. עם מותו חזרה האדמה לבית הבסבורג האוסטרי. כשפג תוקפו של הקו הארכי-דוכסי המדובר, עם מותו של הארכידוכס , האחריות לשטח עברה לבית המשפט של וינה.

בשנת 1978, הרשויות העצמאיות אוברקנורינגן, אונטרקנורינגן, גרוסנהאוזן, קליינהאוזן ולימבאך אוחדו לתוך בורגאו.

== תרבות ==
בשנת 1997, העיר חגגה 850 שנה לאזכור הראשון שלה בתיעוד היסטורי. חגיגות נוספות צוינו ב-2001, לרגל 700 שנה להצטרפות לאוסטריה, וב-2005, לרגל 200 שנה להצטרפות לבוואריה.

מאז מלחמת שלושים השנים, קיים בעיירה מנהג שנתי בשם . בשנות החמישים, החיה אלברט ווגל את המנהג. בזמן פסטיבל , בנו המתופף של אלברט ווגל מתחפש לחייל, והולך ברחבי העיר עם הילדים תוך כדי נגינה בתוף. הילדים קוראים קריאות קרנבל מסורתיות מול חנויות העיר, ודורשים מהחנוונים לחלק להם מתנות. כך נפתח קרנבל רחוב שאורך יום אחד, ומושך אליו אלפי צופים מדי שנה.

== הקהילה היהודית ==
החל מראשית ימי הביניים ועד תחילת המאה ה-17, התקיימה בבורגאו קהילה יהודית גדולה, שהגיעה לשיאה במאה ה-16. בשנת 1617 גורשה הקהילה היהודית רשמית, לאחר שהואשמה ב"ניצול יתר בהלוואת בריבית".<ref></ref>

לקראת סוף מלחמת העולם השנייה הוקמו בבורגאו שני מחנות משנה של מחנה הריכוז דכאו - אחד לגברים ואחד לנשים.<ref></ref> יותר מ-1,000 אסירות, כולל 500 נשים ונערות יהודיות מפולין והונגריה, הועברו למחנה מדכאו, מברגן בלזן ומראוונסבריק. האסירים אולצו לעבוד בתנאים קשים, בין היתר בהאנגר מטוסים. שמונה עשר אנשים מתו ונקברו בבית הקברות היהודי באיכנהאוזן. לאחר המלחמה, כ-1600 עקורים התיישבו מחדש בבורגאו.

== קישורים חיצוניים ==

* 
* 

== הערות שוליים ==

קטגוריה:בוואריה: ערים
קטגוריה:גרמניה: ערים
קטגוריה:דכאו
קטגוריה:מחנות עבודה
קטגוריה:מחנות ריכוז בגרמניה
קטגוריה:עיירות
אספרומונטה

דרום אספרומונטה
אספרומונטה (באיטלקית: Aspromonte) הוא מסיב הררי בנפת רג'ו די קלבריה בדרום קלבריה, איטליה.

== גאוגרפיה ==
המסיב מוקף כמעט מכל עבריו על ידי הים הטירני והים היוני. האספרומונטה, על תצורות הסלע המוזרות שלו לעיתים, נחצה על ידי עמקים צרים עם אפיקי נהרות שמתייבשים בקיץ, שכן יורד גשם בעיקר בחורף. הפסגה הגבוהה ביותר במסיב היא מונטלטו בגובה של 1,955 מטר מעל פני הים.

ברצועת החוף הקצרה שלמרגלות ההר מגדלים הדרים, צמחים מטפסים וזיתים, בעוד שבגובה רב הצמחייה מורכבת בעיקר מעצי אלון מתחת ל-1,000 מטר, ומעל 1,000 מטר גדלים אורנים, אשוחים סיציליאנים ואשורים. עצי זית גדלים בשפע. כמו כן, תפוז ברגמוט הנדיר, המשמש לייצור בשמים ותה ארל גריי, גדל באופן טבעי רק בדרום אספרומונטה.

נקודות חשובות כוללות את אתר הסקי גמבארי (1,311 מטר) ומקדש גבירתנו מפולסי, בקומונת סן לוקה. חלק מהאוכלוסייה, המכונה "אנשי גריקו" שמרו על התרבות היוונית ומדברים ניב איטלקי של השפה היוונית (ניב המכונה שפת הגריקו).

ג'וזפה גריבלדי, נחת באזור המסיב ביחד עם 3,000 מתנדבים בצעדתו לכיוון רומא, והובס ונלכד ב-29 באוגוסט 1862, בקרב אספרומונטה.

בשנת 2021, אספרומונטה הוגדרה כאתר גאוגרפי עולמי על ידי אונסק"ו, ארגון החינוך, המדע והתרבות של האו"ם. באותה שנה מתו באזור המסיב מספר אנשים כתוצאה משריפות שונות עקב ההתחממות עולמית וטמפרטורות גבוהות יחסית לאזור.

== ראו גם ==
* יוון הגדולה

==קישורים חיצוניים==

== הערות שוליים ==

אספרומונטה
לוחות ושברי לוחות מונחות בארון

לוחות ושברי לוחות מונחות בארון הוא פתגם בתלמוד שמשמעות נמשלו הוא שיש לכבד את החכם גם לאחר ששכח את תלמודו. 

==מקור הביטוי==
מקור הביטוי בתלמוד בבלי, מסכת ברכות דף ח' עמוד ב':
:"כדאמר להו רבי יהושע בן לוי לבניה ... והזהרו בזקן ששכח תלמודו מחמת אונסו דאמרינן לוחות ושברי לוחות מונחות בארון"

הביטוי מופיע שוב במסכת מנחות:
:"אשר שברת ושמתם בארון תני רב יוסף מלמד שהלוחות ושברי לוחות מונחין בארון מכאן לתלמיד חכם ששכח תלמודו מחמת אונסו שאין נוהגין בו מנהג בזיון"

==המשל==
המשל של הפתגם מתייחס ללוחות הברית. בתורה מסופר שמשה ירד מהר סיני עם לוחות הברית הראשונים בעת שבני ישראל חטאו בחטא העגל ובראותו את העם חוטא שבר את הלוחות. בהמשך משה מכין לוחות אחרים, שניים, והקב"ה כותב עליהם את עשרת הדברות. 

הגמרא במסכת בבא בתרא אומרת שארון הברית הכיל את הלוחות השניים השלמים יחד עם שברי הלוחות הראשונים. במדרש ספרי מופיע שהיו שני ארונות, אחד שהכיל את הלוחות השניים, והשני שהכיל את שברי הלוחות. 

==הנמשל== 
הנמשל של הפתגם הוא שיש לכבד תלמיד חכם ששכח את תלמודו מחמת זקנתו. היו שכתבו שאין צורך לכבד אותו כמו שמכבדים תלמיד חכם, אלא כבוד קצת.

בעיתונות המאה ה-19 שימש הביטוי גם לציין את הכבוד שיש לרחוש לחכמים שמתו. 

== בתרבות ==
אחד מספריו של הרב שג"ר נקרא "לוחות ושברי לוחות" כדי לבטא שיש בו הן ערעור ושבירה של מוסכמות רבות והן ניסיון לבנות דרך אמונית וחינוכית חלופית<ref></ref>.

==הערות שוליים==

קטגוריה:ניבים וביטויים חז"ליים
קזחטלקום

קזחטלקום (בקזחית: Қазақтелеком או Qazaqtelekom) היא חברת תקשורת המספקת שירותי טלפון ואינטרנט. החברה הוקמה בשנת 1994 כחברה ממשלתית האחראית על שירותי התקשורת במדינה. זו אחת מהחברות הגדולות בקזחסטן וחברת התקשורת הגדולה במדינה. נסחרת בבורסה המקומית. החברה נוטלת חלק בפרויקטים ממשלתיים בתחום התקשורת האלקטרונית והיא מפתחת את מיזם הממשל האלקטרוני ואת מערכת המחשוב של הבחירות לפרלמנט ולנשיאות.

== בעלי מניות ==
* 51.00% - AO Samruk-Kazyna JSC - קרן העושר הלאומי של ממשלת קזחסטן<ref></ref>
* 16.90% - Bodam BV (אמסטרדם, הולנד)
* 14.60% - בנק אוף ניו יורק
* 9.60% - Deran Services Limited
* 3.00% - Optimus Ltd
* 0.70% - מניות נסחרות ב-KASE
* 4.20% - בעלי מניות אחרים

== חברות בת ==
* K-Cell
* אלטל<ref>http://www.telegeography.com/cu/article.php?article_id=16678</ref>
* נאו-קזחסטן <ref></ref>

== קישורים חיצוניים ==

* 

==הערות שוליים==

קטגוריה:חברות קזחיות
קטגוריה:קזחסטן: תקשורת
קטגוריה:חברות שנסחרו בבורסה לניירות ערך באלמטי
קטגוריה:חברות תקשורת אסיתיות
קונילינגוס

אישה מבצעת קונילינגוס באישה אחרת
קונילינגוס (מלטינית: Cunnilingus, מילולית: ליקוק הפות) הוא אקט של מין אוראלי הכולל ליקוק של הפות. הדגדגן הוא האיבר הרגיש ביותר באיבר המין הנשי, וגירוי שלו יכול להביא אישה לאורגזמה. הקונלינגוס משמש לעיתים כמשחק מקדים לפני חדירה או כאקט מיני בפני עצמו. מחלות מין עשויות לעבור באמצעות אקט זה, אבל סיכויי ההדבקה, במיוחד של נגיף הHIV, נמוכים באופן משמעותי מקיום חדירה.

בתרבויות רבות קונילינגוס נחשב טאבו, אך מעטות המדינות שאוסרות קיום אקט זה. קיימות תרבויות בהן ביצוע קונילינגוס על ידי גבר נחשבת לפחיתות כבוד עבור הגבר ולפגיעה בגבריותו. בתרבויות מסוימות, לדוגמה בדת הדאואיזם, קונילינגוס נחשב אקט בעל ערך רוחני רב, ואף כמאריך חיים. בתפישה הדאואיסטית פליטה של זרע ושל נוזלים וגינאלים מובילה לדעיכה בצ'י, אך הן על ידי שמירת הזרע ונתינת נוזלים וגינאלים לבליעה מובילים לשימור הצ'י ואף להצמחתו, עבור שני הצדדים.

== אטימולוגיה ==
המילה קוניליגוס היא הלחם בסיסים של המילים הלטיניות קונוס (לטינית: cunnus) שמשמעותה הלטינית היא פות, ולינגוֹ (לטינית: lingō) שמשמעותה הלטינית היא ליקוק. ישנם מגוון ביטויי סלנג ולשון נקייה המתארים אקט זה בשפות השונות, בעברית נהוג הביטוי "לרדת".

== פרקטיקה ==
קונילינגוס יכול לכלול גירוי מספר אזורים באזור הפות, לדוגמה ליקוק שפתי הפות, הדגדגן וגם חדירה לנרתיק באמצעות הלשון. מחקרים הראו שגירוי דגדגני חיוני להשגת אורגזמה אצל רוב הנשים, ומחקרה של שייר הייט הראה כי קל יחסית לרוב הנשים להגיע לאורגזמה באמצעות קונילינגוס, ככל הנראה בגלל הגירוי הדגדגני הישיר.<ref></ref>

בחלוקת תפקידי המין לאקטיביות ופסיביות הצד המבצע את הקונלינגוס לרוב נחשב הצד האקטיבי, בעוד הצד עליו מתבצע האקט נקרא הפסיבי. דבר החורג מהיחס הרגיל למושגים אלה, מכיוון שבמין וגינאלי ומין אנאלי הצד האקטיבי החודר הוא הצד לו מובטחת אורגזמה, בעוד באקט מיני זה דווקא נדיר שהצד האקטיבי חווה אורגזמה בלי גירוי נוסף.

== קונילינגוס ובתולים ==
סקרים הראו שבקרב הטרוסקסואלים קונילינגוס נתפס לרוב כמשחק מקדים, ולא כאקט מיני בפני עצמו<ref name=":02"></ref>, ולא רואים בו כאקט הפוגע בבתולים, ולכן הוא נפוץ בקרב בני נוער הטרוסקסואלים בגילאים צעירים יותר מחדירה. לעומת זאת, סקרים הראו שלסביות רבות רואות בקונילינגוס אקט מיני בפני עצמו, ולכן גם כאקט הפוגע בבתולים.<ref name=":02" />

==קישורים חיצוניים==

== הערות שוליים ==

קטגוריה:אקטים מיניים
סנטוסה

סנטוסה (באנגלית: Sentosa) הוא אי נופש פופולרי הממוקם בקרבת רצועת החוף הדרומית של סינגפור. האי מופרד מהאי הראשי של סינגפור על ידי ערוץ מים והוא ממוקם גם בסמוך לאי הקטן יותר פולאו בראני .
== היסטוריה ==
האי ששימש בעבר כבסיס צבאי בריטי ובהמשך כמחנה שבויים יפני. בהמשך שונה שמו של האי ל"סנטוסה" כאשר החלו תכנונים להפוך אותו ליעד תיירות פופולרי. כיום נמצא בו אתר נופש פופולרי במיוחד אליו מגיעים בסביבות 20 מיליון מבקרים מדי שנה. אטרקציות התיירות הבולטות בסנטוסה כוללות בין היתר רצועת חוף באורך 2 קילומטרים, מוזיאון מאדאם טוסו סינגפור, רכבל, שני מגרשי גולף, 14 בתי מלון, ואתר הנופש וורלד סנטוסה הכולל גם את פארק השעשועים אולפני יוניברסל סינגפור. בסנוסטה ישנם גם שני בתי קזינו.

סנטוסה נודעת גם כמיקום בו נערכה הפסגה בין קוריאה הצפונית וארצות הברית במהלך 2018 כאשר המנהיג העליון של קוריאה הצפונית קים ג'ונג-און ונשיא ארצות הברית דונלד טראמפ נפגשו במלון קאפלה הממוקם על האי. זו הייתה הפגישה הראשונה אי פעם בין המנהיגים של קוריאה הצפונית וארצות הברית.

== גלריית תמונות ==
<gallery widths="290px">
1 sentosa aerial 2016.jpg
1 sentosa aerial panorama 2016 from south.jpg
Siloso Beach Sentosa Singapore (36589881162).jpg
</gallery>

==קישורים חיצוניים==

* 

קטגוריה:סינגפור: גאוגרפיה
קטגוריה:אסיה: איים
קטרפילר 330

{| border="1" width="250" cellpadding="2" cellspacing="0" align="left" style="margin-left:0em; margin-right:1em; background color: white;"
! colspan="3" style="text-align:center;font-size:large;" bgcolor="#skyblue" | Caterpillar 330
|-
| colspan="3" | מחפר קטרפילר 330
|-
! colspan="3" align="center" bgcolor="skyblue" | תיאור
|-
| יצרן
| colspan=2 | חברת Caterpillar, ארצות הברית
|-
| תפקיד
| colspan="2" | מחפר זחלי בינוני
|-
| צוות
| colspan="2" | מפעיל אחד
|-
| מחיר
| colspan="2" | ?
|-
! colspan="3" align="center" bgcolor="skyblue" | ביצועים
|-
| הספק נטו
| 273 כ"ס
| 204 קילוואט
|-
| מומנט זרוע חפירה
| כ-8.6 טון-מטר
| כ-86 קילוניוטון-מטר
|-
| עומק חפירה מקסימלי
| 23.8 רגל, תלוי בזרוע
| כ-7.240 מטר, תלוי בזרוע
|-
| מהירות מקסימלית
| 2.9 מייל לשעה
| 4.7 קמ"ש
|-
| מהירות צידוד
| colspan="2" | 11.5 סיבובים לדקה
|-
! colspan="3" align="center" bgcolor="skyblue" | מידות
|-
| אורך
| 34.2 רגל
| 10.42 מטר
|-
| גובה הכלי
| 10.1 רגל
| כ-3.06 מטר
|-
| גובה הגחון
| 1.6 רגל
| 490 מ"מ
|-
| קיבולת מכל דלק
| 125.2 גלון
| 474 ליטר
|-
|משקל מוכן לעבודה
| 68,100 ליברות
| 30,900 ק"ג
|-
| קיבולת יעה
| colspan="2" | משתנה, תלוי ביעה
|-
! colspan="3" align="center" bgcolor="skyblue" | מערכות
|-
| מנוע
| colspan=2 | דיזל CAT C7.1 בנפח 7.01 ליטר
|-
| הנעה
| colspan=2 | מזקו"ם (זחלי)
|-
|}

קטרפילר 330 הוא מחפר זחלי בינוני תוצרת חברת הצמ"ה האמריקאית קטרפילר. מחפר CAT 330 הוא בעל עוצמה של 273 כוחות סוס, משקל של כ-31 טונות, מומנט זרוע של 86 קילוניוטון-מטר ועומק חפירה של עד 6.5 מטר. מחפר זה משמש לעבודות חפירה בינוניות וגדולות, עבודות עפר, חפירת תעלות, בנייה והריסת מבנים. את המחפר ניתן להזמין במספר תצורות, בהן אורך זרוע החפירה וחוזקה, גודל היעה, אורך ורוחב הזחלים שונים בהתאם ליעוד.

כיום קטרפילר משווקת את הדגמים 330 ו-330GC.

מחפר קטרפילר 330 ממוגן של [[חיל ההנדסה הקרבית של צה"ל.]]

גרסה ממוגנת של דגם 330 נמצאת בשימוש חיל ההנדסה הקרבית של צה"ל (במערך הציוד המכני ההנדסי). ייעודו הוא לחשוף מנהרות וביצורים תת-קרקעיים של האויב, להרוס מבנים ולבנות ביצורים.

== קישורים חיצוניים ==
; ויקישיתוף
* 
* 
* 
* 
* 
* 
* 
* 
* 
; אתרים רשמיים
* [https://www.cat.com/en_US/products/new/equipment/excavators/medium-excavators/15969757.html מחפר קטרפילר 330] באתר קטרפילר
* [https://www.ite-cat.co.il/באגר-330GC מחפר קטרפילר 330GC] באתר טרקטורים וציוד ITE
* [https://www.ite-cat.co.il/330f מחפר קטרפילר 330F] באתר טרקטורים וציוד ITE
* [https://www.ite-cat.co.il/באגר-330 מחפר קטרפילר 330 (הדור החדש)] באתר טרקטורים וציוד ITE

מחפר 330
קטגוריה:חיל ההנדסה הישראלי: אמצעי לחימה
הר ת'ורנטון (אנטארקטיקה)

הר ת'ורנטון (באנגלית: Mount Thornton) הוא הר הממוקם בין הר מקאן, לבין הר בנקרט, בחלק המזרחי-המרכזי של נונאטאקי סנואו, בארץ פאלמר, שבאנטארקטיקה.

גובהו של ההר 700 מטרים מעל פני הים.

== היסטוריה ==
=== גילוי ומיפוי ההר ===

ההר התגלה וצולם לראשונה על ידי השירות האנטארקטי של ארצות הברית בין השנים 1939 – 1941.

=== מקור השם ===

שמו של ההר ניתן לו על ידי הוועדה המייעצת לשמות אנטארקטיים (US-ACAN).

ההר נקרא על שם קפטן ריצ'רד ת'ורנטון (Richard Thornton), שהיה מפקד אוניית צי ארצות הברית אלתאנין (USNS Eltanin), שהפליגה לאנטארקטיקה בעונת המחקר (הקיץ האנטארקטי) 1967 – 1968.

== קישורים חיצוניים ==
* [https://web.archive.org/web/20210602215543/https://geonames.usgs.gov/apex/f?p=gnispq:5:::NO::P5_ANTAR_ID:15239 הר ת'ורנטון] באתר הסקר הגאולוגי של ארצות הברית
* [https://data.aad.gov.au/aadc/gaz/scar/display_name.cfm?gaz_id=132666 הר ת'ורנטון] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25599042 מפת אזור הר ת'ורטנטון]

== הערות שוליים ==

ת'ורנטון
אפרים משה קוה

ימין
אפרים משה קוה (גרמנית:Ephraim Moses Kuh; 1731 – 3 באפריל 1790) היה משורר יהודי-גרמני.

==ביוגרפיה==
קוה נולד בברסלאו שהייתה אז בשלטון האימפריה האוסטרית, לאביו, משה דניאל קוה, איש עסקים יהודי עשיר. קוה קיבל חינוך תורני ובמקביל גם למד לימודי חול. למרות תקוותו של האב שבנו יתגדל בתורה, ביקש קוה ללמוד מדעים, והם התפשרו על כך שקוה ילמד את דרכי המסחר, ובין השאר למד לטינית ושפות מודרניות. לאחר מות אביו בשנת 1755 עבד קוה כרואה חשבון בעסק שניהל אחיו, ובשעותיו הפנויות קרא בספרות גרמנית וצרפתית. בשנת 1763 עבר לעבוד אצל דודו בברלין, שהיה תכשיטן של פרידריך השני, מלך פרוסיה, ובה התקרב למשה מנדלסון אשר הפגיש אותו עם ניקולאי אנגל, לימים מחנכו של יורש העצר פרידריך וילהלם השלישי, מלך פרוסיה והסופר רמלר, אצלו למד קוה גרמנית. בשנת 1768 פוטר קוה על ידי דודו. כך מתואר העניין בהצפירה:
:"קוה היה בעל דמיון וכרוב בעלי הדמיון היה רך לב, בלתי-מנוסה במסות החיים, טוב ומטיב לכל. ויהי כאשר פזר צדקתו לכל דורש, נכשל בבני אדם שאינם מהוגנים והדבר הזה העלה עליו את חמת דודו ויתן לו חופשה ממשמרתו."

לאחר פיטוריו, יצא קוה לטייל ברחבי הולנד, צרפת, שווייץ וחלקים מגרמניה במשך כשנתים. בדרך הוא שמר מכל משמר על ספריו, מהם לא נפרד. באותה תקופה הוא הרגיש מושפל על שנדרש לשלם את מס הלייבזול שהוטל על היהודים מדי כניסתם לכל עיר ועיר מדינה ומדינה בגרמניה. בדוכסות סקסוניה-קובורג-גותה הוטל עליו קנס כבד על שהתחמק מתשלום הלייבזול, והוא מכר את בגדיו כדי שיוכל לשוב לברסלאו. בברסלאו החל לכתוב, וקיבל תמיכה מיהודים ונוצרים. על תקופה זאת נכתב בהצפירה: "הוא כפוסח על שתי הסעיפים לא בטח בכישרונו, כי רוח הפירוד נצנצה בנפשו פנימה, חלק לבו, על כן לא עלה במעלות לפי ערך כישרונו". קוה התרחק מהיהודים, וידידיו הנוצרים לחצו עליו להתנצר. נטען שלחץ זה הביא אותו למחלת נפש שסבל ממנה במשך שש שנים. במהלך אותה תקופה היו לו הפוגות ממחלתו, בהם כתב ממיטב שיריו. לאחר שנרפא כתב שירים שהסופר רמלר תיקן ודאג לפרסומם. בשנת 1786 הוא לקה בשבץ מוחי ונותר משותק עד מותו בשנת 1790. רוב שיריו של קוה פורסמו רק לאחר מותו, על ידי רמלר ולאחר מכן על ידי הרופא הנוצרי קאוש.

==יצירתו==
בשיריו, קוה מתאר בחיות רבה את לאומיותו ונאמנותו לפרידריך הגדול ומתרעם על היחס הרע ליהודים בגרמניה. כמו כן הוא מביע בוז לכישלונות ולחולשות שלו ושל אחרים. שיריו זכו להערכה רבה אצל מנדלסון ובני זמנו.

המבקרים מעדיפים בין שיריו את האפיגרמות השנונות הקצרות, לרוב מלאות בסאטירה נושכת ובאירוניה. גאורג גרווינוס כתב על אחד משיריו "טוב יותר משירים דומים של יוהאן גליים ". קוה היה היהודי הגרמני הראשון בעת החדשה שזכה להכרה כמשורר. קוה הוא הגיבור של הרומן "משורר וסוחר" של ברתולד אוארבך שיצא בשטוטגרט בשנת 1839.

==קישורים חיצוניים==
* 
* 

==הערות שוליים==

קטגוריה:משוררים יהודים גרמנים
קטגוריה:ילידי 1731
קטגוריה:נפטרים ב-1790
בריאן ג'ונסון (1926)

בריאן ג'ונסון (; 18 ביולי 1926 – 18 באוקטובר 1995) היה זמר ושחקן אנגלי, שייצג את הממלכה המאוחדת באירוויזיון 1960 עם השיר "Looking High, High, High".<ref></ref>

== קריירה ==
ב-29 בינואר 1957 השתתף ג'ונסון בקדם הבריטי לאירוויזיון 1957. הוא כשל בניסיון להעפיל לגמר הקדם. ב-4 בפברואר 1960 השתתף בחצי הגמר השני של הקדם הבריטי לאירוויזיון 1960. הוא העפיל לשלב הגמר, שם התחרה מול אחיו, טדי ג'ונסון, מהצמד פרל קאר & טדי ג'ונסון. לבסוף, הוא זכה בקדם ונבחר לייצג את הממלכה המאוחדת באירוויזיון. ב-29 במרץ אותה השנה ביצע את שירו, "Looking High, High, High", על בימת התחרות. הוא שובץ ראשון בסדר ההופעות, לפני שוודיה. לאחר ספירת הקולות הגיע למקום השני עם 25 נקודות. "Looking High, High, High" הגיע למקום ה-20 במצעד הסינגלים הבריטי. ג'ונסון השתתף גם בקדם הבריטי לאירוויזיון 1961, אך סיים במקום החמישי. הוא שיחק בכמה הצגות דוגמת הלילה השנים עשר והמלך ליר של ויליאם שייקספיר. לאחר מכן הופיע גם במחזות זמר כמו Lock Up Your Daughters.

ב-4 במאי 1990 סיפר לרשות השידור הבריטית BBC על חוויותיו מהשתתפותו בתחרות הזמר של האירוויזיון. הוא נפטר ב-18 באוקטובר 1995, בגיל 69.

== קישורים חיצוניים ==

== הערות שוליים ==

קטגוריה:זמרים בריטים
קטגוריה:שחקני תיאטרון בריטים
קטגוריה:נציגי הממלכה המאוחדת באירוויזיון
קטגוריה:משתתפי אירוויזיון 1960
קטגוריה:בריטים שנולדו ב-1926
קטגוריה:בריטים שנפטרו ב-1995
דרום לוס אנג'לס

אזור דרום לוס אנג'לס (באנגלית: South Los Angeles), אשר היה ידוע בעבר כאזור דרום-מרכז לוס אנג'לס (באנגלית: South Central Los Angeles) הוא אזור בדרום מחוז לוס אנג'לס שבמדינת קליפורניה שבארצות הברית. חלק גדול מאזור זה נמצא בתחומי העיר לוס אנג'לס, אך מדרום לאזור הדאונטאון של לוס אנג'לס. בשנת 2003 מועצת העיר של לוס אנג'לס שינתה את שמו של אזור זה באופן רשמי ל"דרום לוס אנג'לס".

אזור דרום לוס אנג'לס מורכב מאזורים שונים הכוללים שכונות, מחוזות ועיירות קטנות כמו הות'ורן, וואטס, ובולדווין הילס/קרנשו.

אזור דרום לוס אנג'לס נחשב לאזור העני של העיר לוס אנג'לס והוא נודע לשמצה בשל הכנופיות שבו.

== אנשים בולטים מאזור דרום לוס אנג'לס ==
=== מוזיקה ובידור ===
* טיירה בנקס (אינגלווד)
* קווין קוסטנר (לינווד)
* דני אלפמן (בולדווין הילס)
* אריק דולפי (וואטס)
* ד"ר דרה (קומפטון)
* DJ Yella (קומפטון)
* Eazy-E (קומפטון)
* טייריס גיבסון (וואטס)
* מייגן מרקל (בולדווין הילס)
* אייס קיוב (בולדווין הילס)
* אייס-טי (קרנשו)
* MC Ren (קומפטון)
* ניפסי האסל (קרנשו)
* קרי קינג (האנטטון פארק)
* רג'ינה קינג (ווינדזור הילס)
* קורופט (האוטרון)
* מאק 10 (אינגלווד)
* צ'ארלס מינגוס (וואטס)
* ג'יי רוק (וואטס)
* ג'ון סינגלטון (דרום לוס אנג'לס)
* דה גיים (קומפטון)
* בארי ווייט (וואטס)
* אסתר ויליאמס (אינגלווד)
* וירד אל ינקוביק (לינווד)
* פורסט ויטאקר (דרום לוס אנג'לס)
* דאב סי (דרום לוס אנג'לס)

=== ספורטאים ===
* בארון דייוויס (קרנשו)
* פלורנס גריפית' ג'וינר (וואטס)
* פול פירס (אינגלווד)
* סרינה וויליאמס (קומפטון)
* ונוס וויליאמס (קומפטון)
* ברנדון ג'נינגס (קומפטון)
* טיישון פרינס (קומפטון)
* ארון אפללו (קומפטון)

== מפת אזור דרום לוס אנג'לס ==
ימין

==קישורים חיצוניים==

קטגוריה:לוס אנג'לס
יון ניקולאסקו

יון ניקולאסקו (ברומנית: Ion Nicolaescu; נולד ב-7 בספטמבר 1998) הוא כדורגלן מולדובי המשחק בעמדת החלוץ בהירנפיין מליגת העל ההולנדית ובנבחרת מולדובה, מלך השערים של הנבחרת בכל הזמנים.

==קריירת מועדונים==
ניקולאסקו התחיל את הקריירה שלו במחלקת הנוער של זימברו קישינב. ב-20 במאי 2016 ערך את הופעת הבכורה שלו בקבוצה הבוגרת בתיקו 0-0 נגד אקדמיה קישינב. ב-29 באפריל 2018 הבקיע צמד בניצחון 1–3 נגד דימנו-אוטו.

באוגוסט חתם בשחטיור סליהורסק מליגת העל הבלארוסית, בה שיחק שנתיים ואף זכה עמה באליפות בעונתו השנייה במועדון.

לקראת עונת הצטרף לוויטבסק, במדיה רשם את עונת השיא שלו בקריירה בה כבש תשעה שערים ב-18 משחקי ליגה עד לאמצע העונה.

ב-16 בספטמבר 2020 חתם בדונאיסקה סטרדה מליגת העל הסלובקית.

בינואר הצטרף למכבי פתח תקווה מליגת העל בהשאלה עד לסיום העונה, עם אופציה לרכישה בסיום העונה. לאחר עונה זו חזר לקבוצתו דונאיסקה איתם שיחק במוקדמות הקונפרנס ליג, והוסיף לשחק בנבחרתו הלאומית.

ב-23 בספטמבר 2022 חתם בבית"ר ירושלים מליגת העל עד לסיום העונה, עם אופציה לעונה נוספת.

באוגוסט 2023 נמכר תמורת כ-1.2 מיליון אירו להירנפיין מליגת העל ההולנדית.

==קריירה בינלאומית==
ב-8 בספטמבר 2018 ערך את הופעת הבכורה שלו בנבחרת מולדובה בהפסד 0–4 ל. ב-3 בספטמבר 2020 הבקיע את שער הבכורה שלו בנבחרת בתיקו 1–1 עם . ביוני 2023 הבקיע צמד בניצחון 3–2 נגד במסגרת מוקדמות יורו 2024 והפך למלך השערים של הנבחרת בכל הזמנים.

==תארים==
; בית"ר ירושלים
*גביע המדינה: 2022/2023
; שחטיור סליהוסק
* אליפות 2019/2020

==קישורים חיצוניים==

* 

==הערות שוליים==

קטגוריה:כדורגלנים מולדובנים
קטגוריה:חלוצי כדורגל מולדובנים
קטגוריה:קישינב: כדורגלנים
קטגוריה:כדורגלני זימברו קישינב
קטגוריה:כדורגלני שחטיור סליהורסק
קטגוריה:כדורגלני ויטבסק
קטגוריה:כדורגלני דאק 1904 דונאיסקה סטרדה
קטגוריה:כדורגלני מכבי פתח תקווה
קטגוריה:כדורגלני בית"ר ירושלים
קטגוריה:כדורגלנים זרים בישראל
קטגוריה:כדורגלני נבחרת מולדובה
קטגוריה:ספורטאים זרים בבלארוס
קטגוריה:ספורטאים זרים בסלובקיה
קטגוריה:ספורטאים מולדובנים בישראל
קטגוריה:ספורטאים זרים בהולנד
קטגוריה:מולדובנים שנולדו ב-1998
שמונה דייטים ראשונים

שמונה דייטים ראשונים (ברוסית: Восемь первых свиданий) הוא סרט קומדיה רומנטית רוסית משנת 2012, בבימוי דייוויד דודסון ואלכסנדר מליארבסקי. מככבים בו וולודימיר זלנסקי ו.

== עלילה ==
ורה היא מגישת טלוויזיה בתוכנית אירוח שלה המאורסת לקונסטנטין, שחקן טניס ידוע. ניקיטה הוא וטרינר מוכר, שהציע נישואין לאילונה, מנתחת פלסטית. ורה וניקיטה אינם מכירים, והגיעו בנפרד למסיבה עם בני זוגם. למחרת בבוקר התעוררה ורה במיטה עם ניקיטה. הם ייחסו זאת לשתיית אלכוהול, ומיהרו להיפרד. בבקרים שלאחר מכן הם שוב ושוב התעוררו באותה מיטה באותו בית חלומות, גם אם נרדמו במקומות שונים. הם נתקלים אחד בשנייה כל הזמן, פרטיותם נהרסת, הם מגיעים למסקנה שנועדו האחד לשנייה, ומתנשקים.

הסרט מסתיים באמן החושים אברמסון קלים מבית החלומות, שגרם לוורה ולניקיטה להיפגש, אחרי שהתראיין אצל ורה בתוכניתה.

== שחקנים ודמויות ==
* אוקסנה אקינשינה – ורה קזנצבה
* וולודימיר זלנסקי – ניקיטה אנדרייביץ' סוקולוב
* דניס ניקיפורוב – קונסטנטין
* – אילונה
* אולסיה ז'לזניאק – זיניידה איוואנובנה, מנהלת
* יבגני קושבוי – נהג מונית
* סבטלנה חודצ'נקובה – נוסעת במונית
* ויקטור ואסילייב – אלכסיי
* סוסו פבליאשווילי – הופעת קמע (זמר בפסטיבל)
* להקת – הופעת קמע
* קוסטיה נקונצ'ני – קוליה
* איגור ז'יז'יחין – אביו של קוליה
* ילנה קונדוליינן – אמה של ורה
* סרגיי ברקובסקי – אברמסון קלים

== תגובות ==
בשנת 2013 זכה הסרט בפרס הסרט הלאומי הרוסי כקומדיה הרוסית הטובה ביותר של השנה.

הסוכנות הממלכתית האוקראינית לקולנוע אסרה על הקרנת הסרט באוקראינה, משום שמופיעה בו השחקנית והקומיקאית הרוסית יקטרינה ורנבה, שהוכרזה כסיכון ביטחוני באוקראינה אחרי שהופיעה בקרים.

== ראו גם ==
* חרם על הקולנוע הרוסי

== קישורים חיצוניים ==

* 

==הערות שוליים==

קטגוריה:סרטים ברוסית
קטגוריה:סרטים רוסיים
קטגוריה:סרטי 2012
קטגוריה:סרטי קומדיה רומנטית
קטגוריה:סרטי קומדיה רוסיים
קטגוריה:סרטי דרמה קומית
קטגוריה:סרטי דרמה רוסיים
שמונה דייטים טובים

שמונה דייטים טובים (ברוסית: Восемь лучших свиданий) הוא סרט קומדיה רוסית משנת 2016, שהוא המשך לסרטים "שמונה דייטים ראשונים" (2012) ו"שמונה דייטים חדשים" (2015). הסרט תוכנן במקור לצאת לאקרנים ב-31 בדצמבר 2015, אך לאחר מכן התאריך נדחה ל-3 במרץ 2016. , שכיכבה כדמות ראשית בשני הסרטים הקודמים, שיחקה בסרט אחר כשצולם הסרט, ובמקומה נבחרה לשחק בסרט זה. הפתרון בתסריט היה להציג את ברז'נייבה כאשתו החדשה של ניקיטה, הפרוטגוניסט בסרט. ההקרנה המוקדמת של הסרט התקיימה ב-24 בפברואר 2016 בקולנוע אוקטובר במוסקבה.

== עלילה ==
אחרי שהיה מעורב בתאונה, שבעקבותיה נעשתה טומוגרפיה לניקיטה, נאמר לו שיש לו גידול מוחי שאינו ניתן להסרה. הוא מחליט למצוא לעצמו מחליף, ובוחר באיליה, כבאי שהציל אותו משריפה בבית שכניו, אחרי שנכנס לשם כשהוא שיכור כדי להציל את הכלב. ניקיטה עושה מאמץ להכניס לחייו בהקדם את איליה, המיועד לאשתו מאשה, ומצליח בכך. איליה הופך לאב מצוין עבור ילדי ניקיטה, נעשה עובד הכרחי בקליניקה של ניקיטה, ולפי הסרט, הוא גבר מושך מאוד עבור מאשה. לאחר מכן מגלה ניקיטה כי הייתה טעות רפואית, אבל בסביבתו כולם כבר רגילים לאיליה. שובו של ניקיטה אל מאשה הרבה יותר קשה ממה שנראה במבט ראשון, והקרב על אשתו, על ילדיו ועל חיי ניקיטה התחיל.

== שחקנים ==
* וולודימיר זלנסקי – ניקיטה
* ורה ברז'נייבה – מאשה
* ולדימיר יפיפאנצב – איליה
* יבגני קושבוי – סניה
* מרינה גורבאן – ילנה

== ביקורת ==
לפי ארטיום מלניקוב, מבקר סרטים באתר InterMedia, אין לסרט קשר לסרטים הקודמים, מלבד זלנסקי והבמאי ויסברג. לדברי המבקר, הסרט אינו רע, אבל יש בו רגעים "מיותרים". מלניקוב ציין כי ברז'נייבה הייתה "שחקנית מפתיעה לטובה". כתוצאה מכך, העניק המבקר לסרט שלושה כוכבים מתוך חמישה.

== הקרנות והכנסות ==
דמיטרי זכרוב, חבר מועצת הנפה העירונית יאקימנקה במוסקבה, דרש מבית הקולנוע "קארו 11 באוקטובר" לבטל את הקרנת טרום הבכורה של הסרט, אך דוברות סנטרל פרטנרשיפ, מפיצת הסרט, הודיעה כי אין בכוונת החברה לבטל את הקרנת הבכורה.

חבר הדומה הממלכתית של הפדרציה הרוסית מהמפלגה הקומוניסטית, סרגיי אובוחוב, הצהיר כי יש לאסור את הסרט ברוסיה, שכן כיכב בו השחקן זלנסקי, "הידוע בביקורתו הפעילה על מדיניות רוסיה כלפי אוקראינה". הפגנות בודדות נערכו בערים רוסיות נגד הסרט. במספר ערים החרימו אנשים את הסרט ולא רכשו כרטיסים לקולנוע.

שלטונות הפדרציה הרוסית לא הפריעו להקרנת הסרט ברוסיה. משרד התרבות איפשר את הקרנת הסרט, ומפיצת הסרט הייתה חברת סנטרל פרטנרשיפ, הנמצאת בבעלות חברת גזפרום-מדיה הממשלתית. הערוץ הראשון סיפק יחסי ציבור לסרט, והתקשורת הרוסית המובילה לא רק שלא תמכה בחרם, אלא אפילו לא טרחה לדווח על המחאות.

באוקראינה, גרף הסרט 34.47 מיליון הריבניה וזכה במקום ה-12 בדירוג הכללי. בסרט צפו 530 אלף איש. לפי המגזין הרוסי "Film Business Today", הסרט היה אחד מ-15 הסרטים הרוסיים המובילים בשנת 2016.

== קישורים חיצוניים ==

* 

==הערות שוליים==

קטגוריה:סרטים ברוסית
קטגוריה:סרטי 2016
קטגוריה:סרטי דרמה קומית
קטגוריה:סרטי קומדיה רומנטית
קטגוריה:סרטי קומדיה רוסיים
הייד פארק (שיקגו)

הייד פארק (באנגלית: Hyde Park) הוא אחד מ-77 תתי-אזורים של העיר שיקגו אשר נמצא בחלק הדרומי של העיר לאורך שפת אגם מישיגן, כ-11 קילומטרים דרומית לאזור הלופ שבמרכז העיר שיקגו.

באזור הייד פארק ישנם מספר מוסדות להשכלה גבוהה, כולל אוניברסיטת שיקגו, האיגוד התאולוגי הקתולי, בית הספר הלותרני לתאולוגיה של שיקגו והסמינר התאולוגי של מק'קורמיק. באזור הייד פארק נמצאים גם מוזיאון המדע והתעשייה, ושניים מארבעת האתרים ההיסטוריים הלאומיים של העיר שיקגו – הכור הגרעיני המלאכותי הראשון בעולם אשר מכונה "Chicago Pile-1" , ובית רובי .

הייד פארק ידועה במיוחד כמקום בו נערכה בשנת 1893 התערוכה העולמית הגדולה ביותר במאה ה-19. בתחילת המאה ה-21 זכה אזור הייד פארק לפרסום רב בשל היותו המקום בו נהג לגור בעבר נשיא ארצות הברית, ברק אובמה, שלפני שהתמודד לנשיאות ארצות הברית, בתקופה בה הוא היה מרצה בכיר במשך 12 שנים בבית הספר למשפטים של אוניברסיטת שיקגו. באזור הייד פארק נבנה בהווה גם המרכז הנשיאותי על שם ברק אובמה.

== מפת אזור הייד פארק ==
ימין

== גלריית תמונות ==
<gallery widths="250px">
קובץ:Looking_West_From_Peristyle,_Court_of_Honor_and_Grand_Basin,_1893.jpg|התערוכה העולמית של שיקגו (1893)
קובץ:MSIChicago.JPG|מוזיאון המדע והתעשייה, מראה מדרום
קובץ:Jackson Park Japanese Garden Chicago.jpg|גן אוסקה אשר בפארק ג'קסון
</gallery>

==קישורים חיצוניים==

קטגוריה:שיקגו